**Seholország**

**Digitális pedagógiai módszertannal  
támogatott projektterv**

**(20 × 45 perc)**

Szerző:

Kerek Roland

dr. Mezei Mónika

Módszertani lektor:

Szabados Tímea

Nyelvi lektor:

Szabados Tímea

projektterv

|  |
| --- |
| Tantárgyak köre |
| A kerettantervek kiadásának és jóváhagyásának rendjéről szóló 51/2012. (XII. 21.) számú EMMI-rendelet alapján:  Kerettanterv a gimnáziumok 9–12. évfolyama számára  Magyar nyelv és irodalom – [A változat](https://kerettanterv.oh.gov.hu/03_melleklet_9-12/3.2.01_magyar_9-12_u.docx)  [Történelem, társadalmi és állampolgári ismeretek](https://kerettanterv.oh.gov.hu/03_melleklet_9-12/3.2.05_tort_tars_9-12_u.docx)  [Vizuális kultúra](https://kerettanterv.oh.gov.hu/03_melleklet_9-12/3.2.15.3_muv_vizkult_11-12.doc)  [Mozgóképkultúra és médiaismeret](https://kerettanterv.oh.gov.hu/03_melleklet_9-12/3.2.15.4_muv_media_11-12.doc)  [Földrajz](https://kerettanterv.oh.gov.hu/03_melleklet_9-12/3.2.10_foldrajz_9-10_g_u.docx)  [Informatika](https://kerettanterv.oh.gov.hu/03_melleklet_9-12/3.2.16_informat_9-12.doc) |
| A projekt pedagógiai alapjai |
| Szükséges előismeret és készségek |
| Szükséges előismeretek   * az utópia, disztópia (ellenutópia, antiutópia) fogalmai * különféle államelméletek * a felvilágosodás során megfogalmazott és azóta is a demokrácia alapját képező emberi jogok fogalma * a reneszánsz és a felvilágosodás utópiafogalma * különböző államszervezeti struktúrák, a hatalommegosztás formái * a felvilágosodás regényirodalmából Voltaire Candide vagy az optimizmus című regénye * Daniel Defoe Robinsonja és Jonathan Swift Gulliver utazásai (szemelvényeken keresztül) * az emberi jogok és az utópia/disztópia fogalmaihoz kapcsolódóan George Orwell 1984 című regénye   Készségek   * alapvető HTML-szerkesztési (vagyis kódolási) ismeret * alapvető gépelési képesség * kreatív szövegalkotás rögzített szempontok alapján * videófelvevő és -vágó eszköz használata * szóbeli tömör összefoglaló készség |

|  |
| --- |
| Tartalmi követelmények |
| * A felvilágosodáskori és a 20. századi utópikus/disztópikus irodalmi művekből megismert tudás felhasználása egy képzeletbeli állam vázlatos megalkotása érdekében * Az államok kialakulásával kapcsolatos tudás beépítése a képzeletbeli államba * Különböző fiktív emberi magatartástípusok, élethelyzetek bemutatása * A fentiek alapján a következő tartalmi elemek megjelenítése (nagyrészt) wiki formájában:   + A kitalált ország történelme   + A kitalált ország földrajza   + A kitalált ország államszervezete   + A kitalált ország állampolgárainak élete   + A kitalált ország szimbólumai: címere, himnusza, zászlaja   + A kitalált országról készített imázsfilm |
| Tanulási célok/Tanulási eredmények |
| * A környező világhoz való kritikus viszonyulás erősödése. * Az absztrakt, szimbolikus gondolkodás fejlődése. * A közös munka alapelveinek lefektetése, elfogadása. * A hatékony internetes keresés gyakorlása. * A szabálykövetési készség erősítése. * A hatékony időmenedzsment gyakorlása. * A saját munkára való reflektálási képesség fejlesztése. * Az adott szövegműfajnak megfelelő hangnem választásának gyakorlása. |

|  |  |
| --- | --- |
| A tananyag célrendszerét kifejtő kérdések | |
| Alapkérdés | Mit tartalmazhatnak számunkra a változások? |
| Projektszintű kérdés | Hogyan működik a legjobb vagy legrosszabb társadalom? |
| Tartalmi kérdések | Melyek a legfontosabb alkotóelemei az utópiák/disztópiák irodalmi példáiban megjelenő világábrázolásnak?  Hogyan kapcsolódnak egymáshoz egyes történelmi események?  Hogyan befolyásolja a földrajzi helyzet egy állam kialakulását és működését?  Melyek az államszervezet legfőbb intézményei?  Mi a hatalmi ágak egymáshoz való viszonya?  Milyen hatása van az állami berendezkedésnek a polgárok mindennapi életére?  Milyen szimbólumok fejezik ki legjobban egy adott állam legjellemzőbb vonásait?  Milyen tartalmi és formai elemek szükségesek egy az államot népszerűsítő propagandafilm megalkotásához? |
| A projekthez szükséges anyagok és eszközök | |
| Technológia – hardver | |
| * laptop * asztali számítógép * okostévé * okostelefon * internet-hozzáférés * szkenner | |

|  |
| --- |
| Technológia – szoftver |
| |  |  |  | | --- | --- | --- | | eszköz | útvonal | leírás, felhasználás | | PBWorks | <http://www.pbworks.com/> | Wiki készítése. A Wikipedia mintájára csoportonként ötelemű szócikkrendszert kell készíteni. Fontos, hogy legyen egy jól strukturált főoldal, ami mintegy kibővített tartalomjegyzékként működik.  Példaként [Magyarország](https://hu.wikipedia.org/wiki/Magyarorsz%C3%A1g) wikipediaoldala használható. | | Trello | <https://trello.com/> | Nagyszerű szervezőeszköz. Mozgatható kártyákon lehet jelölni a feladatokat, lehet határidőt beállítani, csatolni, reflektálni. A feladatvégzést lehet szemléletesen lekövetni vele. | | Time Graphics | <https://time.graphics/> | Sokoldalúan személyre szabható idővonalkészítő eszköz. A történelmi szócikk ezzel összefüggésben készül. | | Google Drive | <https://drive.google.com> | A háttéranyagok tárolására és megosztására kiválóan alkalmas szolgáltatás. A napló és az életrajz helye. | | VideoPad | <https://videopad-video-editor.en.softonic.com/> (letölthető innen) | Sokfunkciós videószerkesztő. A használatához kell némi gyakorlatot szerezni. A fő funkciói, amelyeket a diákoknak használniuk kell: fájl importálása, vágás, hang- és képsáv összehangolása, időzítés, exportálás. | |

|  |
| --- |
| A megvalósítás során használt online tartalmak, források linkjei |
| [Jamendo](https://www.jamendo.com/): ingyenesen letölthető, szabad felhasználású zenék tára.  [Pixabay](https://pixabay.com/pt/)  [Wikimedia Commons](https://commons.wikimedia.org/wiki/Main_Page): ingyenesen letölthető, szabad felhasználású képek tára. |
| Nyomtatott források és eszközök |
| Orwell, Gerorge: *1984*  Pethőné Nagy Csilla: *Irodalom 10. I.* Nemzedékek Tudása Tankönyvkiadó, Budapest, 2013.  Voltaire: [*Candide vagy az optimizmus*](https://mek.oszk.hu/09700/09767/09767.htm) |

értékelési terv

|  |  |  |
| --- | --- | --- |
| Az értékelés időrendje | | |
| A projektmunka megkezdése előtt | Mialatt a tanulók a projekten dolgoznak, és feladatokat végeznek | A projektmunka befejeztével |
| Csoportos ötletbörze, az előzetes történelmi és irodalmi ismeretek mozgósítása, virtuális jegyzetkészítés a wikioldalon | Ellenőrző listák ([1](https://docs.google.com/document/d/1uTo2bS4RGLbNx00bjQsUxpe-uMqofKJaSRfTcR0uJcw/edit?usp=sharing) [2](https://drive.google.com/open?id=1RcVfsbwe6GyFg4J2tKbwiwtKXPaFTOjVkkw3s-lre3E) [3](https://drive.google.com/open?id=1UVSTuJVPzy2IV3dYTLjAjoHF1gIh-z5L1dFJQbLg_mc) [4](https://drive.google.com/open?id=1qYTnpL78Dgh4w2xJ4Lsq0hbCD4_K-Ri333520QJC7CI) [5](https://drive.google.com/open?id=1stYBie8kt_yKTz9a1PDbSoCKHPYT1z7qYpLVxMFei3M) [6](https://drive.google.com/open?id=1kqz2g73u7dxNmgkS0F0Z4EW6pLRFATwQsanag5u9U0w) [7](https://drive.google.com/open?id=1uv3UnpTvJzee0IZK6nV3aVx4F7ellOaq_5AcE2GxayM))  Tanulási naplók ([1](https://drive.google.com/open?id=1UHVgvcvixDXs7wukjNwoN8gGCxSZj_E6qHUAHE0UaCc) [2](https://drive.google.com/open?id=1tB-IH4NLO0I-y2uEOPA2zu63UVWMYuCYFjWGJoBNPGs) [3](https://drive.google.com/open?id=12Yf2BoWfFKwMbzZlqM_Deq6QRj1epfCURaLrkLtzMqQ) [4](https://drive.google.com/open?id=1vt6Ipom45Pn1L8qDVRxtFkb_OdUD_FQizuya7SHOJGI))  A feladatvégzés lekövetése Trello-táblákon  Kitűzők | [Kilépőkártya](https://drive.google.com/open?id=1vt6Ipom45Pn1L8qDVRxtFkb_OdUD_FQizuya7SHOJGI)  A projekt összefoglaló értékelése az ellenőrző listák alapján |

| Értékelési összefoglaló |
| --- |
| A projekt nyitányaként, miután a csoportok megkapják Trello-kártyákon az *összes* elvégzendő feladatot, a csoportok létrehozzák első wikioldalukat az osztály BPWorks-felületén, és egy ötletbörze során gyors jegyzetet készítenek a megalkotandó világ alapjairól, a tanult irodalmi és történelmi példákra támaszkodva.  A projekt sorána folyamatos önellenőrzést a csoport Trello-tábláján található rövid feladatösszefoglalók, valamint az osztály Google Classroom-oldalára feltöltött ellenőrző listák segítik.  Ellenőrző listát a következő összetevőkhöz kapnak a diákok:  Áttekintő wikiszócikk a kitalált országról   * A kitalált ország történelmét részletező wikiszócikk * A kitalált ország földrajzát részletező wikiszócikk * A kitalált ország államszervezetét részletező wikiszócikk * A kitalált ország állampolgárainak életét részletező wikiszócikk, valamint az ezen szócikkhez fiktív forrásként készítendő naplóbejegyzés és életrajz * A kitalált ország szimbólumai: címere, himnusza, zászlaja * A kitalált országról készített imázsfilm   A tanulók minden projektnap végeztével tanulásinapló-bejegyzéstírnak egyénileg, előre kapott kérdéskezdeményekkel. A naplóbejegyzést *Classroom*-feladatként kell megoldaniuk és beküldeniük. Az utolsó napi bejegyzés hosszabb és összetettebb, hiszen a teljes projektre visszatekintő kilépőkártyaként szolgál.  A projekt feladatainak végzése során a csoportok kitűzőtkapnak, ha egy adott összetevő kidolgozása magas színvonalat ért el. A következő kitűzőket alkalmazhatjuk (a képek linkelve elérhetők a Mellékletekben):   |  |  | | --- | --- | | * biográf: az életrajz kidolgozásáért * csapó!: a film elkészítéséért * dizájner: a film-, a zászló- és a címerbeli kreativitásért * geográfus: a földrajzi környezet kialakításáért * Herald Herold: a címer megalkotásáért * keresztelő: a kreatív névadásért | * Kölcsey: a himnuszírásért * Mikes Kelemen: a naplóírásért * politológus: az államszervezet kidolgozottságáért * történész: a történelmi háttér kidolgozottságáért * vexillológus: a zászlótervért * wikimágus: a wikiszócikk szabályszerűségéért |   A projekt végeztével összegezzük a csoportok minden munkájának és produktumának az eredményét, amely összegzés során a következőket vesszük figyelembe:   1. Az ellenőrző listák alapján a létrehozott szövegek, wikioldalak, képek minősége, jogtiszta források alkalmazása 2. A tanulásinapló-bejegyzések megléte és színvonala 3. Az imázsvideó minősége 4. Az összefoglaló kiselőadás minősége |

A PROJEKT MENETE

|  |  |
| --- | --- |
| Projektleírás | |
| 0. szakasz | A tanár előkészíti a projekt során használatos felületeket:  Előkészületek *|* a tanár feladatai   * A Trello felületén minden csoportnak külön táblát nyitunk, amelyen készítünk három listát: *Elvégzendő feladatok, Folyamatban, Kész*. Az *Elvégzendő feladatok* listában minden csoport megkapja az *összes*, a projekt során elvégzendő feladatot, így jobban tudja tervezni az öt szakaszon átívelő munkáját. Mindazonáltal minden szakasznak megvan a maga fókusza: azok a feladatok, amelyekkel minél magasabb kidolgozási szintet kell elérniük. A főfeladatokon túl lehetséges időt fordítani a korábbi feladatok tökéletesítésére, illetve a később következők tervezésére, elkezdésére. * A PBWorks oldalán a tanár regisztrál, létrehoz egy wikit (*workspace*), a főoldalon elhelyez egy beköszönő szöveget, valamint a projekt feladatainak leírását itt is szerepelteti. Ezután meghívja a diákokat a wikibe (*Invite more people*). Ebben a wikiben a diákoknak már rögtön a projekt legelején létre kell hozniuk egy szócikk-kezdeményt, amelyre az ötletbörze folyományaként jegyzet kerül. * A tanár a Google Drive-on Google dokumentumként létrehozza az ellenőrző listákat és a tanulásinapló-sablonokat (ld. a mellékletek között). * A tanár elkészíti a kitűzőket (ld. a mellékletek között).   Megjegyzés: a Google Tanterem segítségével könnyen, elegánsan megoszthatók a Google dokumentumok: az ellenőrzőlistákat úgy kell megosztani, hogy a diákok ne szerkeszthessék, csak megtekinthessék; a tanulásinapló-sablonokból viszont minden diák külön másolatot kap. |

|  |  |
| --- | --- |
| 1. szakasz | Államszervezet és történelem | 4 tanóra  A diákok egy rövid tanári előadás révén megismerkednek a projekt tartalmával, produktumaival és értékelésével, majd előre kialakított, több szempontból heterogén csoportokbarendeződnek. Ezekben a csoportokban dolgoznak a projekt öt szakaszán keresztül. Hét csoport alakul, mindegyik csoport kap egy-egy laptopot, és megismerkednek a kijelölt digitális felületekkel (Trello, PBWorks).  A csoportoknak az 5 szakasz során a következő feladatai vannak: (1) az államszervezet és az állam történetének, földrajzának kitalálása, (2) címer, himnusz és zászló tervezése és elkészítése, (3) az állampolgárok életének bemutatása, napló és életrajz készítése, (4) egy 2 perces imázsfilm elkészítésének megtervezése, (5) az imázsfilm és egy 3 diás prezentáció elkészítése, bemutatása.  A munka során a tanárok monitorozó, facilitáló szerepet vesznek fel.  A projektszakasz végén minden tanuló egyénilegkitölti a tanulási naplót.  Az első szakasz során a csoportoknak ki kell találniuk utópisztikus vagy disztópikus államuk államszervezetét és történelmét, illetve földrajzi viszonyait. Ezekhez ábrát(az államszervezethez),idővonalat(a történelemhez)és wiki-szócikket kell készíteniük, amely a projektórák sorozata folyamán természetesen változtatható, bővíthető. A wikiszócikk szerkesztése közben időnként (például a képek méretezése vagy a szövegelhelyezés esetén) szükségük van alapvető HTML-ismeretekre is.  Meg kell tervezniük a csoport munkamegosztását, időbeosztását(amelyhez komoly segítséget ad a *Trello*). |

|  |  |
| --- | --- |
| 2. szakasz | Az állam szimbólumai | 4 tanóra  A második szakasz kezdetén a csoportok megismerik a főfeladatot, majd csoportokban kezdenek dolgozni. Meg kell tervezniük államuk címerét és zászlaját oly módon, hogy az tükrözze államuk legfontosabb értékeit. A címer és a zászló készülhet rajzként, ekkor szkennelt formában kell feltölteni a felületre; vagy valamilyen számítógépes alkalmazással.  Ezen kívül himnuszt kell írniuk, legalább két versszak terjedelemben. Dallamot, zenét írhatnak hozzá, de nem kötelező. Mindezen feladatok elvégzése csoporton belüli munkamegosztástigényel.  A szakasz ismét a tanulási napló kitöltésével zárul. |
| 3. szakasz | Az állampolgárok élete | 4 tanóra  A harmadik szakasz keretében a csoportok kitalálják, milyen lehet az állampolgárok élete (hétköznapok, munka, család stb.) a virtuális világukban. Ehhez ki kell találniuk egy karaktert, akiről írnak egy rövid, “tárgyilagos” életrajzot, illetve egy szubjektívhangvételű, E/1-ben írt naplóbejegyzést. Ezeket (fiktív) forrásként használva készíteniük kell egy objektív wikiszócikket.  Ezekhez a feladatokhoz is szükség van a csoportmunkára és együttműködésre. A szakasz végén egyénileg kitöltik a tanulási naplójukat. |
| 4. szakasz | A szakasz főfeladataként a csoportok megtervezik kétperces imázsfilmjük forgatókönyvét, és belekezdhetnek annak megvalósításába. Emellett rendezik a korábban megírt wikiszócikkeket, készítenek egy (vagy kiegészítik az) áttekintő szócikket, ellátják forrásmegjelöléssel, és belinkelik a megfelelő oldalakat.  Imázsfilm előkészítése | 4 tanóra  Ezekhez a feladatokhoz sok egyéni munkára van szükség, ugyanakkor a csoport tagjainak közösen kell ötletelniük, munkát megosztaniuk és folyamatosan egyeztetniük.  Tanulási naplót nem kell kitölteniük. |
| 5. szakasz | Imázsfilm és prezentáció készítése, bemutatása | 4 óra  A projektmunka lezárásaként a csoportok tagjainak egy előre elkészített prezentáció sablon alapján háromperces prezentációt kell készíteniük virtuális világuk leglényegesebbnek tartott jellemzőiről. A prezentációsablont a Google Diák felületén kell személyre szabniuk úgy, hogy az alapvető dizájnelemeken nem változtatnak.  Ezen kívül egy kétperces országimázsfilmet kell gyártaniuk, amelyben „reklámozzák” államukat. A feladathoz mobiltelefonos vagy egyéb kamerát, képeket, videóforrásokat használnak, valamint a javasolt (VideoPad) vagy más, rendelkezésükre álló videószerkesztő programot.  A szakasz végén az esetlegesen meghívott vendégekkel közösen megtekintjük a csoportok prezentációit és imázsfilmjeit, majd a tanulók egyénileg kitöltik a tanulási naplójukat, amely nemcsak az utolsó szakasz, hanem az egész hét értékelését is tartalmazza.  A projektnek része lehet, de lezárását is követheti az a beszélgetés, amelyet az egész csoporttal folytatunk a megalkotott világokkal kapcsolatban: fontos, hogy megtárgyaljuk, vajon melyik világ milyen szempontból mutat (görbe) tükröt valóságos világunknak. |

MELLÉKLETEK

*Megjegyzés: Jelen projekt a 2019-es Digitális Témahétre készült, amelynek keretében öt nap alatt meg is valósítottuk azt. A fent szakaszként jelölt egységek a megvalósítás során külön napokra estek, ezért a tanulásinapló-sablonok címében is napok szerepelnek. Emellett a kitűzőkön szerepel a „DTH 2019” megjelölés, a bemutatósablonon pedig a Digitális Témahét logója*

# Ellenőrző listák

Az ellenőrző listák részletezik, hogy milyen kritériumoknak kell megfelelniük a projekttermékeknek:

* [Áttekintő wikiszócikk a kitalált országról](https://docs.google.com/document/d/1uTo2bS4RGLbNx00bjQsUxpe-uMqofKJaSRfTcR0uJcw/edit)
* [A kitalált ország történelmét részletező wikiszócikk](https://docs.google.com/document/d/1RcVfsbwe6GyFg4J2tKbwiwtKXPaFTOjVkkw3s-lre3E/edit)
* [A kitalált ország földrajzát részletező wikiszócikk](https://docs.google.com/document/d/1UVSTuJVPzy2IV3dYTLjAjoHF1gIh-z5L1dFJQbLg_mc/edit)
* [A kitalált ország államszervezetét részletező wikiszócikk](https://docs.google.com/document/d/1qYTnpL78Dgh4w2xJ4Lsq0hbCD4_K-Ri333520QJC7CI/edit)
* [A kitalált ország állampolgárainak életét részletező wikiszócikk, valamint az ezen szócikkhez fiktív forrásként készítendő fiktív napló és életrajz](https://docs.google.com/document/d/1stYBie8kt_yKTz9a1PDbSoCKHPYT1z7qYpLVxMFei3M/edit#heading=h.hv60a9cjkh7e)
* [A kitalált ország szimbólumai: címere, himnusza, zászlaja](https://docs.google.com/document/d/1kqz2g73u7dxNmgkS0F0Z4EW6pLRFATwQsanag5u9U0w/edit)
* [A kitalált országról készített imázsfilm](https://docs.google.com/document/d/1uv3UnpTvJzee0IZK6nV3aVx4F7ellOaq_5AcE2GxayM/edit)

# Tanulási naplók

A diákok önreflexióját szolgálja a tanulási napló, amelyet a projekt öt napján négyszer kellett írniuk. A negyedik-ötödik szakaszhoz tartozó, kibővített tanulási napló egyszersmind kilépőkártyaként is működik.

* [Tanulásinapló-sablon – első szakasz](https://docs.google.com/document/d/1UHVgvcvixDXs7wukjNwoN8gGCxSZj_E6qHUAHE0UaCc/edit)
* [Tanulásinapló-sablon – második szakasz](https://docs.google.com/document/d/1tB-IH4NLO0I-y2uEOPA2zu63UVWMYuCYFjWGJoBNPGs/edit)
* [Tanulásinapló-sablon – harmadik szakasz](https://docs.google.com/document/d/12Yf2BoWfFKwMbzZlqM_Deq6QRj1epfCURaLrkLtzMqQ/edit)
* [Tanulásinapló-sablon – negyedik-ötödik szakasz](https://docs.google.com/document/d/1vt6Ipom45Pn1L8qDVRxtFkb_OdUD_FQizuya7SHOJGI/edit#heading=h.ba8c9ikyruos)

# Kitűzők

A következő kitűzőket használtuk a projekt során (minden kitűzőn a [Pixabay](https://pixabay.com/)ről vagy a [Wikimedia Commons](https://commons.wikimedia.org/wiki/Main_Page)ról letölthető, szabad felhasználású képeket használtuk, a szerkesztést a [GIMP](https://www.gimp.org/) nevű programban végeztük.):

* [biográf](https://drive.google.com/open?id=1ZPFb3GHCy2rFGOCXGWwAuaJXn1wgQO-x)
* [csapó!](https://drive.google.com/open?id=1aGblzQ8XPv3XLaDAZe4qV6euhx46RBDA)
* [dizájner](https://drive.google.com/open?id=1DjhAbjr3s4i4pQQmVbyNq1cz-9lHPfyN)
* [geográfus](https://drive.google.com/open?id=1X8hmrzdpvFUZM_aOKV25WYAjKUGei4ea)
* [Herald Herold](https://drive.google.com/open?id=1n6gkEERU77bL1SCpN8wo1ZrROAjE_nuX)
* [keresztelő](https://drive.google.com/open?id=1N0ll31VZChba60GJa1Huu6mp-5vw_kVK)
* [Kölcsey](https://drive.google.com/open?id=1pNBsFII2pMUziKzdGnzYDxOSHj2k0Ofz)
* [Mikes Kelemen](https://drive.google.com/open?id=1vvQ3pQJwxV49kNxXWXZyRvusuIT1qyfU)
* [politológus](https://drive.google.com/open?id=1XMNs8wq6sqOwFpp_8D7yerBlcpluLJyW)
* [történész](https://drive.google.com/open?id=1IMGrHXTOJLpXxdMs8zv9TV0h37KA5Kk-)
* [vexillológus](https://drive.google.com/open?id=17FMJ-bYCPfAA4H1s41kEvCsv0ztbnzt8)
* [wikimágus](https://drive.google.com/open?id=1v3-DgmdEe1-OvGOHjUT80kncZy5J-HxB)
* [*szerkeszthető kitűzősablon a GIMP-ből exportálva*](https://drive.google.com/open?id=1Q1i3w3eJ5LshUqKD0mLLJYs_YocQxh6n)

# Prezentációsablon

([Itt található.](https://docs.google.com/presentation/d/1-vub1qNi-WKi2Ce8tePRIx1GpkabkiGWtQ2bu0VfuiE/edit#slide=id.p))